اکوادورون مرکزینده‌کی آلوسی شهرینده باش وئرن سوروشمه نتیجه‌سینده ایتکین دوشن‌لرین سایی 71 نفره چاتیب.
بو باره‌ده اؤلکه‌نین فوق العاده حال‌لار ایداره‌سی معلومات یاییب.
یئنی‌لنمیش معلوماتا گؤره، 8 نفرین اؤلومو تصدیقلنیب: "30 نفر یارالانیب، 71 نفر ایتکین دوشوب، 32 نفر خلاص ائدیلیب"، - ایداره‌نین توییترده‌کی صحیفه‌سینده یاییلان راپوردا دئییلیر.
مارسین 27-نه کئچن گئجه باش وئرن طبیعی فلاکت زوناسیندا 500 نفر اولوب. اولوسلار آراسی قیرمیزی خاچ کومیته‌سی (صلیب سرخ) 163 ائوین داغیلدیغینی و یا ضرر گؤردوگونو بیلدیریب.
حادثه یئرینده آختاریش-قورتارما ایشلری داوام ائدیر.
